Predkladacia správa

	Svetový meteorologický kongres (World Meteorological Congress), ktorý je najvyšším orgánom Svetovej meteorologickej organizácie (World Meteorological Organization – WMO), sa uskutočnil v dňoch 7. – 25. mája 2007.
	Vláda SR vo svojom uznesení č. 401 zo dňa 2. mája 2007 schválila účasť delegácie SR v tomto zložení:

Peter Rončák, stály zástupca SR vo Svetovej meteorologickej organizácii, vedúci delegácie SR 

Anton Pinter, mimoriadny a splnomocnený veľvyslanec a Stály predstaviteľ SR pri OSN a iných medzinárodných organizáciách v Ženeve
alternát vedúceho delegácie SR	

	Fedor Rosocha, 1. tajomník Stálej misie SR pri OSN a iných medzinárodných organizáciách v Ženeve
	člen delegácie SR

	Ján Kucharčík, generálny riaditeľ Slovenského hydrometeorologického ústavu            člen delegácie SR		

	Delegácia SR na 15. svetovom meteorologickom kongrese postupovala podľa nasledovnej smernice pre postup delegácie SR na 15. svetovom meteorologickom kongrese:

v politickej oblasti

  	koordinovať postup delegácie SR so stanoviskom členských a kandidátskych krajín Európskej únie;  
         
 v oblasti "vedecké a technické programy"

	deklarovať a presadzovať záujem SR o obsadenie voľných miest v sekretariáte WMO alebo na ponúknutých miestach misijného zamerania; 

	v rámci programu medzinárodnej spolupráce WMO Voluntary Cooperation Programme - Technical Cooperation Programme - VCP/TCOP deklarovať záujem SR o aktívnu účasť ako donorskej krajiny v oblasti poskytovania software, krátkodobých školení v oblasti numerickej predpovede počasia a monitoringu kvality vôd a v oblasti expertízy a know-how;

•	spolupracovať s WMO pri implementácii „Povodňového varovného a  predpovedného systému SR“ (POVAPSYS) v oblasti vedeckej, konzultačnej a aplikačnej do medzinárodných štruktúr; 

	deklarovať záujem SR o spoluprácu s WMO pri implementácii princípov integrovaného manažmentu vodných zdrojov (IWRM);

	deklarovať záujem SR o zintenzívnenie spolupráce medzi WMO a členskými krajinami WMO v rámci asociovaných programov;

v oblasti  "voľby a  menovanie"

	podporovať kandidatúry na pozíciu generálneho tajomníka  WMO, pozíciu prezidenta WMO a viceprezidentov, ako aj kandidatúry na pozície vo Výkonnom výbore WMO v súlade so zahranično-politickým stanoviskom MZV SR.